کبیرخان

محمد کبیر خان (پیدائش: 12 اپریل 1974ء پشاور، خیبر پختونخوا) پاکستان کرکٹ ٹیم کے سابق کھلاڑی تھے جنہوں نے 1994ء سے 2000ء تک 4 ٹیسٹ میچ اور 10 ایک روزہ کرکٹ میچوں میں شرکت کی۔ محمد کبیر خان ایک دائیں ہاتھ کے بلے باز اور بائیں ہاتھ کے میڈیم فاسٹ باؤلر تھے جو پاکستان کی قومی کرکٹ ٹیم کے لیے کھیلتے تھے۔ وہ افغانستان کی قومی کرکٹ ٹیم کے کوچ بھی رہے مگر بعد میں انہوں نے افغانستان بورڈ انتظامیہ کے ساتھ مداخلت کا حوالہ دیتے ہوئے اپنے عہدے سے استعفیٰ دیے دیا تھا 31 دسمبر 2011ء کو انہیں دوبارہ 3 سال کی مدت کے لیے افغانستان کی قومی کرکٹ ٹیم کا کوچ مقرر کیا گیا۔ وہ افغانستان کو 2010ء کے آئی سی سی ورلڈ ٹی ٹوئنٹی اور 2012ء کے آئی سی سی ورلڈ ٹی ٹوئنٹی میں لے جانے والے کلیدی شخص ہیں۔ وہ ایک نسلی پشتون ہیں۔  ڈومسٹک کیریئر کھیلتے ہوئے انہوں نے کافی تیز رفتار کے ساتھ پہلی بار 1994-95ء کے سری لنکا کے دورے پر کھیلا، اور اگلے 6 سالوں تک چھ ایک روزہ میچ کھیلے۔ تاہم، اس نے کبھی بھی ٹیم میں طویل مدتی  قیام نہیں کیا، صرف کل ملا کر 10 ایک روزہ بین الاقوامی مقابلوں میں حصہ لیا، جس میں وسیم اکرم اور وقار یونس کا عروج چل ریا تھا اور ان دونوں کے کھیل میں اس وقت پاکستان کی ٹیم میں شامل ہونا مشکل تھا۔ یہ صرف 25 سے زیادہ کی باولنگ اوسط کے باوجود کبیر خان نے پاکستان کے لیے 4 ٹیسٹ میچ اور 10 ایک روزہ بین الاقوامی میچ کھیلے۔ وہ اب بھی برطانیہ میں لیگ کرکٹ کھیلتے ہیں، فی الحال اسکاٹ لینڈ میں سٹرلنگ کاؤنٹی کرکٹ کلب کے لیے بطور کلب کے پیشہ ور ہیں۔

کوچنگ کیریئر
آخری مرتبہ 2005ء میں فرسٹ کلاس کرکٹ سے ریٹائر ہونے کے بعد، کبیر خان حبیب بینک لمیٹڈ کرکٹ ٹیم کے کوچ بن گئے اور وہاں تجربہ حاصل کرنے کے بعد، انہوں نے متحدہ عرب امارات کی قومی کرکٹ ٹیم کی کوچنگ کی۔ خان ایک اعلیٰ تعلیم یافتہ ای سی بی لیول 3 کوچ ہیں۔ اور کبیر خان افغانستان کی قومی کرکٹ ٹیم کے کوچ تھے اور انہوں نے 2008ء کے آئی سی سی ورلڈ کرکٹ لیگ ڈویژن فائیو سے ڈویژن فور اور ڈویژن تھری سے لے کر 2009ء کے آئی سی سی ورلڈ کپ کوالیفائر کے دوران ون ڈے انٹرنیشنل سٹیٹس تک ان کی رہنمائی کی۔ افغانستان کی طرف سے ODI کا درجہ حاصل کرنے کے تھوڑی دیر بعد، خان نے زمبابوے XI کے خلاف ICC انٹرکانٹینینٹل کپ میچ میں اپنے پہلے فرسٹ کلاس میچ کے لیے ہستی گل کو ڈراپ کر دیا۔ اس کی وجہ سے گل کے بھائی کریم صادق نے قومی سیٹ اپ کو چھوڑ دیا، جس کو انہوں نے "ناانصافی" اور "غلط پالیسیوں" کا حوالہ دیتے ہوئے کہا، قومی کوچ کبیر خان پر ٹیم کے بہترین مفاد میں کام نہ کرنے کا الزام لگایا۔ صادق بعد میں افغانستان کے لیے کھیلنے کے لیے واپس آئے۔ اس نے 2010ء کے آئی سی سی ورلڈ ٹی ٹوئنٹی کوالیفائر میں افغانستان کی فتح کی رہنمائی کی، جس نے انہیں تاریخی طور پر 2010ء کے آئی سی سی ورلڈ ٹی ٹوئنٹی کے لیے کوالیفائی کرنے کا موقع دیا۔ ٹورنامنٹ کے دوران افغانستان نے اپنے دونوں میچز بھارت اور جنوبی افریقہ سے ہارے تھے۔19 اگست 2010ء کو، خان نے اسکاٹ لینڈ کے دورے کے دوران افغانستان کرکٹ بورڈ کے حکام کی مداخلت کا حوالہ دیتے ہوئے، افغانستان کے کوچ کی حیثیت سے استعفیٰ دے دیا؛ خان نے افغانستان کو انٹرکانٹینینٹل کپ میں سب سے اوپر چھوڑ دیا اور ایک روزہ کرکٹ میں دنیا میں 13ویں نمبر پر آگیا۔ 2 اکتوبر کو 2010ء خان نے متحدہ عرب امارات کے کوچ کا عہدہ سنبھالا۔ کبیر خان کو 31 دسمبر 2011ء کو افغانستان کی کوچنگ کے لیے 3 سال کا معاہدہ دیا گیا تھا۔

مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑیوں کی فہرست

حوالہ جات 

1974ء کی پیدائشیں
افغان نژاد پاکستانی شخصیات
افغانستان قومی کرکٹ ٹیم کے کوچ
افغانستان میں پاکستانی تارکین وطن
ایڈورڈز کالج، پیشاور کے فضلا
بقید حیات شخصیات
پاکستان کے ایک روزہ کرکٹ کھلاڑی
پاکستان کے کرکٹ کھلاڑی
پاکستان کے ٹیسٹ کرکٹ کھلاڑی
پاکستانی کرکٹ کوچ
پشاور کی شخصیات
پشاور کے کرکٹ کھاڑی
پشاور کے کرکٹ کھلاڑی
پشتون شخصیات
حبیب بینک لمیٹڈ کے کرکٹ کھلاڑی
متحدہ عرب امارات قومی کرکٹ ٹیم کے کوچ
ہاؤس بلڈنگ فنانس کارپوریشن کے کرکٹ کھلاڑی